Iktatószám: HIV/ /2021.

Napirend sorszáma:

**ELŐTERJESZTÉS**

**Hévíz Város Önkormányzat Képviselő-testület**

**2021. november 4-ei rendkívüli nyilvános ülésére**

**Tárgy**: Hévíz Okos parkolás 1. ütem Szolgáltatási szerződés **2. számú** módosítása

**Az előterjesztő:** Papp Gábor polgármester

**Készítette**: Nagymihály Csaba informatikus

Dr. Németh Ferenc külsős közbeszerzési szakértő

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte**: közbeszerzési jogi szempontból dr. Németh Ferenc külsős közbeszerzési szakértő, SZMSZ szerint dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

Hévíz Város Önkormányzatának Képviselő-testülete 81/2021. (IV. 30.) határozata alapján Európai Uniós nyílt közbeszerzési eljárás lefolytatását követően 2021. június 10. napján Szolgáltatási szerződést kötött Okos parkolás megvalósítása Hévízen I. ütem tárgyban EURO ONE Számítástechnikai Zrt. (székhely: 1145 Budapest, Újvilág utca 50-52.) és EPS-GLOBAL Zártkörűen Működő Részvénytársaság (székhely: 1089 Budapest. Elnök utca 1.) közös ajánlattevőkkel.

A Szolgáltatási Szerződésben meghatározott végteljesítési határidő 2021. november 10.

A szolgáltató, a beruházást megvalósító 2021. október 20-ai keltezésű akadályközlést jutatott el Hévíz Város Önkormányzatához, mely jelen előterjesztés 1. számú mellékletét képezi.

Az akadályközlés alapján kérik a teljesítési határidő 10 munkanappal történő meghosszabbítását és 3.780 ezer forint, mellékletben részletezett többletköltség elszámolását. Így a beruházás beruházási díja nettó 152.900 ezer forintra módosul.

A szerződés módosításának elfogadása esetén a teljesítési határidő 2021. november 24-re módosul.

A fentiek miatt javasoljuk a szolgáltatási szerződés a 2. számú melléklet szerinti módosítását.

A szükséges fedezet a Hévíz Város Önkormányzat 2021. évi költségvetéséről szóló 8/2021. (II. 26.) önkormányzati rendelet 1/9. mellékletének 8. Váratlan kiadások terhére elszámolható nettó 3.780 000 Ft bruttó 4.800.600 Ft.

Kérem, a Tisztelt Képviselő-testületet az előterjesztés megvitatására, a határozati javaslat elfogadására.

A döntés egyszerű szótöbbséget igényel.

**2.**

**Határozati javaslat**

1. 1. Hévíz Város Önkormányzatának Képviselő-testülete az Okos parkolás megvalósítása Hévízen I. ütem tárgyban megkötött szolgáltatási szerződés 2. számú módosítását az EURO ONE Számítástechnikai Zrt. (székhely: 1145 Budapest, Újvilág utca 50-52.) és EPS-GLOBAL Zártkörűen Működő Részvénytársaság (székhely: 1089 Budapest. Elnök utca 1.) az előterjesztés 2. számú melléklete szerint jóváhagyja.
2. A Képviselő-testület felkéri a polgármestert a szerződés módosítás aláírására.
3. A Képviselő-testület a szerződés módosítás forrását nettó 3.780 000 Ft bruttó 4.800.600 Ft összegben Hévíz Város Önkormányzat 2021. évi költségvetéséről szóló 8/2021. (II. 26.) önkormányzati rendelet 1/9. mellékletének 8. Váratlan kiadások tartaléka sora terhére biztosítja.

Felelős: Papp Gábor polgármester

Határidő: 2021. november …….

*1. számú melléklet*

SZOLGÁLTATÁSI SZERZŐDÉS

2. sz. módosítása

OKOS PARKOLÁS I. ÜTEM MEGVALÓSÍTÁSA HÉVÍZEN

Amely létrejött egyrészről

**Hévíz Város Önkormányzata**

Székhely: 8380 Hévíz, Kossuth Lajos utca 1.

Adószám: 15734374-2-20

Képviseletében eljáró személy: Papp Gábor polgármester

mint megrendelő (továbbiakban: **Megrendelő**)

továbbá másrészről

**EURO ONE Számítástechnikai Zártkörűen Működő Részvénytársaság**

Székhely: 1145 Budapest, Újvilág utca 50-52.

Cégjegyzékszám: 01 10 041733

Adószám: 10649297-2-44

Pénzforgalmi számlaszám: 10918001-00000057-22480051

Képviseletében eljáró személy: Kucska Árpád vezérigazgató (önálló cégjegyzésre jogosult)

és

**EPS-GLOBAL Zártkörűen Működő Részvénytársaság**

Székhely: 1089 Budapest, Elnök utca 1.

Cégjegyzékszám: 01 10 047400

Adószám: 23928158-2-42

Pénzforgalmi számlaszám: 12001008-01579731-00300002

Képviseletében eljáró személy: Petheő Tamás igazgatósági tag és Gyarmati Zoltán igazgatósági tag (együttes cégjegyzésre jogosultak)

mint szolgáltató (továbbiakban: **Szolgáltató**) (Megrendelő és Szolgáltató egyenként a továbbiakban: Fél, együttesen: Felek) között az alábbiakban meghatározott feltételek szerint:

**PREAMBULUM**

Megrendelő EKR000170822021 számon közbeszerzési eljárást indított, a TED 2021/S 053-133540 azonosító számon 2021. március 12. napján feladott eljárást megindító felhívással, amelynek eredményeképpen 2021. június 10. napján kötötte meg a Szolgáltatási szerződést (továbbiakban: Szerződés) az eljárásban nyertes Szolgáltatóval. Szerződő Felek a Szerződés 3. pont első bekezdését a 2021. július 1. napján kelt 1. számú módosító okirattal módosították a vállalkozói díj tekintetében, hivatkozva a Beruházás egyes elemei kapcsán többlet humán- és technikai erőforrás ráfordítással történő előteljesítésre.

1. A SZERZŐDESMÓDOSÍTÁS TÁRGYA

Szerződő Felek megállapodnak, hogy a Szerződés 3. pont első bekezdését az alábbiak szerint ismételten módosítják.

Eredeti szerződéses feltétel:

*A Szolgáltatás feltételei megteremtésének (Beruházás) vállalkozói díja: nettó 149 400 000,- Ft.*

Módosított szerződéses feltétel:

*A Szolgáltatás feltételei megteremtésének (Beruházás) vállalkozói díja: nettó 153 180 000,- Ft.*

Szerződő Felek megállapodnak, hogy a Szerződés 4. pont első bekezdését az alábbiak szerint módosítják.

Eredeti szerződéses feltétel:

*A Beruházás teljesítési határideje a jelen Szerződés hatályba lépésétől számított 5 hónap.*

Módosított szerződéses feltétel:

*A* *Beruházás teljesítési határideje: 2021. november 24.*

1. A SZERZŐDÉSMÓDOSÍTÁS INDOKOLÁSA

A Nagyparkoló kivitelezési munkálatai során a közbeszerzési kiírás 4.sz melléklete szerinti nyomvonalat kellett felhasználni. Az eszközök összekötését alépítményekben vezetett kábelekkel kellett megvalósítani. A jelzett alépítmények a közbeszerzési kiírás szerint átjárhatók.

A munkálatok során a fenti kitételeknek több pontban nem feleltek meg a valóságnak. Az alábbi problémákba ütközött Szolgáltató, melyek helyét egy számmal jelölve az 1. sz. mellékleten került átvezetésre.

1. A terven pirossal jelölt védőcső csak részben volt fellelhető. A védőcsövet csak a Nyugati parkoló sziget alatt sikerült megtalálni, a keleti alatt nem. Ennek okán több feltáró árkot és új nyomvonalat kellett fúrni a keleti szigetig. A terven pirossal jelölt védőcsövön nem lehetett átjutni a keleti zöld felületből a nyugati járdára. Emiatt az optikai gerinchálózatot kerülővel a 2. pont szerinti nyomvonalon kellett elvezetni.

2. Az optikai gerinchálózatot ezen a nyomvonalon kellett elvezetni, mert az 1. pont szerinti védőcső csak részben állt rendelkezésre és nem volt átjárható. A módosult, illetve a kényszerűen kialakítandó két nyomvonal miatt a kalkulált optikai kábel hosszúság nem volt elegendő. A megváltozott nyomvonalhoz további 130 m optikai kábelre volt szükség.

3. A védőcső nem volt átjárható, feltáró árkot kellett készíteni, majd ezt követően biztosítani kellett az átjárhatóságot.

4. A védőcső nem volt átjárható, feltáró árkot kellett készíteni, majd ezt követően biztosítani kellett az átjárhatóságot.

5. A védőcső nem volt átjárható, feltáró árkot kellett készíteni, majd ezt követően biztosítani kellett az átjárhatóságot.

6. A védőcső nem volt átjárható, feltáró árkot kellett készíteni, majd ezt követően biztosítani kellett az átjárhatóságot.

A Széchenyi utcai kivitelezés megkezdésekor két probléma merült fel:

1. Az egyik, hogy a talaj megbontásakor a felső murvás réteg alatt aszfalt került elő. A közbeszerzési kiírás nem tartalmazott tájékoztatást a várható talajszerkezetről, a felső talaj alatti rétegek a feltárás előtt nem voltak ismertek. A kevert talaj kitermelése, elszállítása és átvétele a homogén talajhoz képest többlet időt és költséget von maga után.
2. A másik, hogy a tervezés során elkészült tervek alapján a kialakítandó terület nagysága kb. 880 nm-ben került meghatározásra, ami 10%-al több mint a közbeszerzési kiírásban megbecsült 800 nm. A megnövekedett munkaterület arányosan növeli a költségeket, amiket a tervek hiányában nem tudhatott Szolgáltató, ajánlata megadásakor a 800 nm-el kalkulált. A többlet egy része a terület sajátosságaiból fakad, abból, hogy a közvilágítási oszlopok közötti területeket kell murvázással kialakítani, de ezek a területek összességében nagyobbak, mint amekkora területet alapvetően a parkolóhelyek igényelnének.

A problémák elhárítása jelentős időbe telt, ez alatt az idő alatt a teljesítésbe bevont alvállalkozók nem tudtak dolgozni, a munkát újra kellett szervezni, melyre az alvállalkozók egyéb munkálatai is hatással vannak. A munkálatok átszervezése miatt, az eredeti elképzelésekhez képest 10 munkanappal tovább tart a kivitelezés. Az átszervezések, a munkálatok szakaszos elvégezhetősége következtében Szolgáltatónak és az egyes alvállalkozóknak a tervezettnél több időt kellett eltölteniük a helyszínen, illetve több alkalommal kellett és kell a helyszínre utazniuk.

A többlet költségek elemei:

* Feltáró árkok és új nyomvonal létesítések többlet díja: 290.000 Ft + ÁFA
* Építési vállalkozó helyszínre utazása 3 alkalom (2 jármű/alkalom): 388.000 Ft + ÁFA
* Építési vállalkozó plusz szállás: 6x8 éjszaka: 408.000 Ft + ÁFA
* Villamosmérnökök kiszállása: 3 alkalom 1 jármű): 144.000 Ft + ÁFA
* Villamosmérnökök napidíja (4 nap): 1.400.000 Ft + ÁFA
* Széchenyi utcai kivitelezés többlete: 1.150.000 Ft + ÁFA

**Összesen nettó: 3 780 000 Ft**

A szerződésmódosítás jogcíme a Kbt. 141. § (4) bekezdés c) pontja, tekintettel arra, hogy a módosítás megfelel az alábbi követelmények mindegyikének:

* a módosítást olyan körülmények tették szükségessé, amelyeket az ajánlatkérő kellő gondossággal eljárva nem láthatott előre: A módosítást előre nem látható, a közbeszerzési eljárás előkészítése, tervezése során fel nem lelhető körülmények (védőcső nem átjárható/részben áll rendelkezésre, murvás talaj alatti aszfalt réteg) tették szükségessé. Ezek mindegyike takart létesítmény/szerkezet, azok kizárólag feltárással ismerhetőek meg, helyszíni szemrevételezés útján nem fellelhető műszaki körülmények. Ajánlatkérőnek így a gondos előkészítés eredményeként sem kellett tudomást szereznie e műszaki körülményekről.
* a módosítás nem változtatja meg a szerződés általános jellegét: A módosítás eredményeként ellátandó feladatok köre, a megvalósítandó eredmény nem változik, mindösszesen az eredmény eléréshez vezető műszaki megoldás módosul bizonyos részben, az előre nem látható, a teljesítést akadályozó műszaki körülmények okán.
* az ellenérték növekedése nem haladja meg az eredeti szerződés értékének 50%-át: A jelen szerződésmódosítás eredményeként a Beruházás vállalkozói díja nettó 3 780 000,- Ft-tal emelkedik, mely díjnövekmény jelentősen alatta marad az eredeti szerződéses érték 50%-ának.

A jelen szerződésmódosítás jogcíme a Beruházás vállalkozói díjának növekedése kapcsán a fentiek mellett egyúttal a Kbt. 141. § (2) bekezdése, tekintettel arra, hogy a módosítás a szerződés szerinti ellenszolgáltatás egyik elemével (Beruházás vállalkozói díja) függ össze, valamint a díjnövekmény nem haladja meg az eredeti szerződés értékének 10%-át.

1. EGYÉB RENDELKEZÉSEK

A jelen szerződésmódosítás a létrejöttével (szerződő felek aláírásával) válik hatályossá.

A Felek a jelen szerződésmódosítást, mint akaratukkal mindenben megegyezőt, elolvasás és értelmezés után a szerződésmódosítás aláírására teljes jogkörrel felhatalmazott, cégjegyzésre jogosult képviselőik útján, cégszerűen helybenhagyólag aláírták.

Jelen szerződésmódosítást a Felek egymással megegyező 6 (hat) eredeti példányban írják alá, melyből 4 példány a Megrendelőt, 1-1 példány a Szolgáltatót illeti.

|  |
| --- |
| Hévíz, 2021. november ……… |
| **Hévíz Város Önkormányzata** |
| **Megrendelő** |
| képviseletében:  Papp Gábor polgármester |

|  |  |
| --- | --- |
| Hévíz, 2021. november ……… | Hévíz, 2021. november ……… |
| **EURO ONE Számítástechnikai Zártkörűen Működő Részvénytársaság** | **EPS-GLOBAL Zártkörűen Működő Részvénytársaság** |
| **Szolgáltató** | **Szolgáltató** |
| képviseletében:  Kucska Árpád vezérigazgató | képviseletében:  Petheő Tamás igazgatósági tag és Gyarmati Zoltán igazgatósági tag |

Melléklet:

Szolgáltató akadályközlése

**4.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Nagymihály Csaba | ügyintéző |  |  |
| Szintén László | Közgazdasági osztályvezető |  |  |
| dr. Tüske Róbert | jegyző  törvényességi felülvizsgálat |  |  |
| dr. Németh Ferenc | közbeszerzési szakértő |  | külön emailben |