Iktatószám: HIV/1774-58/2021.

Napirend sorszáma:

**ELŐTERJESZTÉS**

**Hévíz Város Önkormányzat Képviselő-testületének**

**2021. november 4-ei rendkívüli nyilvános ülésére**

**Tárgy:** Hévíz Város Önkormányzat 2021. évi költségvetéséről szóló 8/2021. (II. 26.) rendelet módosítása

**Az előterjesztő:** Papp Gábor polgármester

**Készítette:** Szintén László közgazdasági osztályvezető

Boros Lajosné számviteli ügyintéző

**Megtárgyalta:** Pénzügyi, Turisztikai és Városfejlesztési Bizottság,

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**BEVEZETŐ**

Tisztelt Képviselő-testület!

Az államháztartásról szóló 2011. évi CXCV. törvény (továbbiakban Áht.) 34. § (1) bekezdése alapján a helyi önkormányzat költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításról - (2) és (3) bekezdésben meghatározott kivétellel – a képviselő-testület dönt.

A helyi önkormányzat költségvetési rendelete lehetővé teheti a polgármester számára a helyi önkormányzat bevételeinek és kiadásainak módosítását és a kiadási előirányzatok közötti átcsoportosítást.

Az Áht. 34. § (4) bekezdés szerint a képviselő-testület a (2) és (3) bekezdés szerinti előirányzat-módosítás, előirányzat-átcsoportosítás átvezetéseként - az első negyedév kivételével – negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-ei hatállyalmódosítja költségvetési rendeletét.

Ha év közben az Országgyűlés, a helyi önkormányzatot érintő módon a támogatások előirányzatait zárolja, azokat csökkenti, törli, akkor az intézkedés kihirdetését követően haladéktalanul a képviselő-testület elé kell terjeszteni a költségvetési rendelet módosítását.

A (3) bekezdés szerint a helyi önkormányzati költségvetési szerv bevételi és kiadási előirányzatait – a Kormány rendeletében meghatározott esetben – a helyi önkormányzati költségvetési szerv saját hatáskörében módosíthatja, kiadási előirányzatokat egymás között átcsoportosíthatja.

Hévíz Város Önkormányzat 2021. évi költségvetéséről szóló 8/2021. (II. 26.) rendelet módosítása – az állami támogatás összegének módosulása miatti bevételi előirányzat-változása, működési bevételei előirányzatok realizálása, az államháztartáson belülről és kívülről átvett; államháztartáson belülre és kívülre átadott pénzeszköz előirányzott összegének módosulása, a felhalmozási kiadási előirányzatok módosítása, a működési kiadások előirányzatának változása, valamint a Képviselő-testületi döntések költségvetési rendeleten való átvezetése miatt – vált szükségessé.

Tájékoztató adatként az előirányzat változásokhoz tartozó 2021. III. negyedévi teljesülést az önkormányzat és intézményei konszolidált pénzügyi mérlege mutatja az alábbi táblázatban. A bevételi előirányzatok teljesülése összességében meghaladta az időarányos 75 %-ot, aminek oka a nem időszakos bevételek 100 %-os teljesülése. A kiadások összességében alulteljesültek, mely elsősorban a beruházások és felújítások minimális teljesülésének köszönhető.



**2.**

**BEVÉTELEK**

Az önkormányzat és intézményei bevételi főösszege jelen rendelet módosítás hatására intézményenként eltérő, de összességében 252.623 ezer Ft-tal nő, pénzforgalmi szempontból működési bevételek előirányzata 205.186 ezer Ft-tal nő, a felhalmozási bevételek előirányzata 41.272 ezer Ft-tal nő.

Az **Önkormányzat** bevételi főösszege előirányzata 233.879 ezer Ft-tal nőtt. Ezenbelül működési pénzforgalmi bevételi előirányzatát több tényező is befolyásolta pozitív és negatív irányba is, melyek egyenlegeként 186.442 ezer forinttal növekedett. Továbbra is érződik a hatása – a többféle állami támogatás kiegészítés ellenére - a veszélyhelyzet által okozott gazdasági károk helyreállításának céljából tett intézkedéseknek, melyek érintik az állami támogatásokat, a helyi adókat, illetve egyéb működési bevételeket.

Az *állami támogatások* közül véglegesen kikerült az üdülőhelyi feladatok támogatása, valamint ez évben a kieső idegenforgalmi adó kompenzálása is. A Magyarország 2021. évi központi költségvetéséről szóló 2020. évi XC. törvény 2. melléklete által meghatározott helyi önkormányzatok általános működésének és ágazati feladatainak támogatása több tételben módosult:

* Évente két alkalommal (májusban és októberben) a jogszabály lehetővé teszi az állami támogatás tervezésekor közölt mutatószámok módosítását a már ismert tényadatok alapján. A 2021. májusi felmérés következtében az intézményi gyermekétkeztetés támogatása további 153 ezer forinttal csökkent. Az októberi felmérés is megtörtént, a véglegesített számok a módosító rendelet készítésekor még nem ismertek.
* Magyarország 2021. évi központi költségvetéséről szóló 2020. évi XC. törvény (továbbiakban: költségvetési törvény) 3. melléklet II.2.2.1) alpontja alapján 2.020 ezer Ft szociális célú tüzelőanyag vásárlásához kapcsolódó támogatásban részesült az önkormányzat.

Az *Egyéb működési célú támogatások államháztartáson belülről* tervezett összege 200.626 eFt-tal nőtt , melyet a költségvetési törvényben leírtaka alapján járó összegek és a különböző pályázatokon elnyert összegek tesznek ki.

* Magyarország 2021. évi központi költségvetéséről szóló 2020. évi XC. törvény 2021. május 28-i hatállyal módosított 3. melléklet 2.1.6.3 k) pontja alapján   a huszonötezer főnél nem nagyobb lakosságszámú települési önkormányzat részére a mikro-, kis- és középvállalkozásnak minősülő vállalkozók számára biztosított adómérték-kedvezmény miatt a 2021. évben - a Magyar Államkincstár által az ASP Adó szakrendszerben található, vagy interfészen keresztül az ASP adattárházba átadott adatok alapján szolgáltatott, a 2021. május 17-ei napra vonatkozó adatok szerint - kieső iparűzési adóbevételének összegével megegyező összegű támogatás. A támogatás folyósítása két egyenlő részletben, június és október hónapban a nettó finanszírozás keretében történik. Hévíz Város Önkormányzat kétszer 88.322 ezer Ft IPA 1% kiegészítő támogatásban részesült a leírt jogszabályi hivatkozás alapján.
* Könyvtári érdekeltséget növelő támogatás összege 219 ezer Ft.
* Kulturális intézmények bérfejlesztésére Nemzeti Kulturális Alaptól 775 ezer Ft, az EMMI-től 401 ezer Ft támogatás érkezett.
* Nemzeti Művelődési Intézet a "Koronavírus-világjárvány által okozott, a kulturális ágazatot érintő károk hatékony enyhítése" céljából 14.200 ezerFt-ot biztosított az önkormányzat részére.
* "Tér-zene program Hévízen" címen 7.500 ezerFt-ot ítélt meg az EMMI.
* Magyar Falu Program keretében a Zrínyi utca felújításával kapcsolatos működési kiadásokra 264 eFt a támogatás összege.
* EMMI 2021. évi JHS támogatás eredetileg tervezett összeg: 2.099 eFt, kapott támogatás: 1.976 eFt, vagyis 123 eFt kivezetésre került.
* TOP-3.1.1-15-ZA1-2016-00005 Zala Kétkeréken - Kerékpárút-fejlesztés Keszthely, Hévíz, Cserszegtomaj, és Hahót településeken pályázat keretében 883 ezerFt érkezett „szemléletformálás” feladat ellátására.
* Az eddig külön soron feltüntetett bérkompenzáció összege (260 eFt) beépítésre került az össz állami támogatás keretébe.

A *közhatalmi bevételek*kel kapcsolatos rendelkezéseket érintőenaz egyes, a veszélyhelyzet ideje alatt alkalmazandó gazdasági szabályokról szóló 498/2020. (XI. 13.) Korm. rendelet módosításáról a Kormány 319/2021. (VI. 9.) Korm. rendelete alapján az idegenforgalmi adó esetében az a rendelkezés született, hogy „2021. január 1. napja és 2021. június 30. napja közötti időszakban eltöltött vendégéjszaka utáni idegenforgalmi adót az adó alanyának nem kell megfizetnie, az adó beszedésére kötelezettnek nem kell beszednie, befizetnie, a megállapított, de be nem szedett adót azonban – kivéve, ha annak összege nulla – be kell vallania az adóhatósághoz.” Költségvetés összeállításakor az ismert jogszabályok, a veszélyhelyzetről szóló tájékoztatók, és mindezekből következtetett várható gazdasági hatások alapján került az idegenforgalmi adóbevétel összege tervezésre. A jelzett módosítással 284.644 eFt idegenforgalmi adóbevétel került betervezésre, melyből 2021. 09. 30-i teljesülés 137.853 eFt. Az összeg messze nem közelíti meg a még „hagyományos” évnek nevezhető 2019. évben befolyt éves összegét (csak 2019. szeptember 30-ig már 465.910 eFt bevétel teljesült ezen a jogcímen, 2019. december 31-ig pedig: 628.966 eFt).

Továbbra is érvényben vannak a koronavírus-világjárvány nemzetgazdaságot érintő hatásának enyhítése érdekében szükséges helyi adó intézkedésről szóló 535/2020. (XII. 1.) korm. rendeletben foglaltak, mely szerint:

1. A 2021. évben végződő adóévben a helyi adó és a települési adó mértéke nem lehet magasabb, mint az ugyanazon helyi adónak, települési adónak az e rendelet hatálybalépése napján hatályos és alkalmazandó önkormányzati adórendeletben megállapított adómértéke.

2. Az önkormányzatnak az e rendelet hatálybalépése napján hatályos adórendelete szerinti adómentességet, adókedvezményt a 2021-ben végződő adóévben is biztosítania kell.

3. A települési önkormányzat a 2021. évre új helyi adót, új települési adót nem jogosult bevezetni.

A *működési bevételek* előirányzata összességében 18.865 eFt-tal csökkent, de részleteiben mind pozitív mind negatív irányban is változott. A veszélyhelyzet miatti gazdasági intézkedésekről szóló rendelkezések továbbra is érvényben vannak, ezért több betervezett tétel – többek között a közterülethasználat – nem teljesült. Az ingyenes parkolás megszűnt 2021. május 25-től, és így a kapcsolódó díjbevétel előirányzata realizálása történt meg a rendelet módosításában.

A *működési célú támogatások államháztartáson kívülről* sor összegét több tétel is érinti. A Termál út Kis-Balaton Kerékpáros Egyesület 1.000 eFt, a 172/2021 (IX.29.) KT határozat alapján a Hévízi Sportkör 32 eFt fel nem használt támogatást fizetett vissza. A változásokmind bevételi, mind kiadási oldalt érintve a Knowledge Well, RobotsConnecting és a Share Music elnevezésű pályázatok külföldi partnerrel bruttó módon történő elszámolásából ered – a tartalék soraiba is betervezett - az árfolyamkülönbözetek figyelembe vételével.

Az önkormányzat felhalmozási pénzforgalmi bevételei 41.272 eFt-tal változtak. Magyar Falu Program keretében a Zrínyi utca felújítására elnyert összeg 39.172 eFt, a Nemzeti Művelődési Intézet NKKFT 1.000 eFt támogatást nyújtott eszközbeszerzésre, valamint a Szabó Lőrinc utcai ívóvíz- és szennyvízcsatorna gerincvezetékre való csatlakozás miatt 1.100 eFt hozzájárulás került befizetésre.

A Finanszírozási bevételek között kimutatásra került a beruházási hitelfelvétel, mely megvalósítása kormányhatározat függvénye volt. Az 1752/2021 (X.27.) kormányhatározat alapján 330.200 eFt hitelfelvétel került engedélyezésre, mely a felhalmozási kiadások csökkenését is eredményezi, azaz a beadott fejlesztési célok közül csak az „Okos parkolás” megvalósítása és a Térfigyelő kamerarendszer fejlesztése valósulhat meg ebből a forrásból, a Vörösmarty utca út- és járdafelújítása nem.

2021. június-augusztus hónapok nettó finanszírozásból eredő megelőlegezésel (6.165 ezerFt növekedés).

Az **Intézmények** bevételi oldala eltérő okokból változott. *Központi, irányító szervi támogatásban* részesült a Polgármesteri Hivatal, a GAMESZ és a Festetics Művelődési Központ a személyi juttatások rendezése miatt, valamint az utóbbi intézmény részére a könyvtári támogatás összege (219 eFt) továbbításra került. *Egyéb működési célú államháztartáson belülről származó támogatás* a TASZII intézményeknél növekszik a közfoglalkoztatottak után kapott 1.666 eFt következtében. Az Festetics György Művelődési Központ által üzemeltett mozi esetében a veszélyhelyzet miatt az eredeti költségvetésbe nem került *működési bevétel* tervezésre, ennek realizálása megtörtént. 12.000 eFt bevétel várható év végéig, továbbá *Egyéb működési célú államháztartáson belülről származó támogatás*ként 5.078 eFt érkezett a Nemzeti Filmintézet KN Zrt-től filmszínház működtetése céljára.

**3.**

**KIADÁSOK**

Az önkormányzat és intézményei kiadási főösszege a bevételi főösszeggel megegyezően jelen rendelet módosítás hatására intézményenként eltérő, de összességében 252.623 ezer Ft-tal nőtt, pénzforgalmi szempontból működési kiadási előirányzata 250.740 ezer Ft-tal nőtt, a felhalmozási kiadások előirányzata 4.282 ezer Ft-tal csökkent.

Az **Önkormányzat** működési pénzforgalmi kiadásai összességében 236.718 ezerFt-tal nőnek, melynek részleteit az elnyert pályázatok, képviselő-testület által meghozott döntések, valamint a beruházások megvalósítása során felmerült működési kiadások határozzák meg.

A *személyi juttatások és a munkaadókat terhelő járulékok* sorok változása a polgármesteri keret felhasználása során és a nemzetközi pályázattak kapcsolatban felmerült reprezentációs kiadások által történt.

A *dologi kiadások* növekedésére nagyobb mértékben kiható tételek:

* Nemzeti Művelődési Intézet a "Koronavírus-világjárvány által okozott, a kulturális ágazatot érintő károk hatékony enyhítése" céljából 14.200 ezerFt-ot biztosított az önkormányzat részére.
* "Tér-zene program Hévízen" címen 7.500 ezerFt-ot ítélt meg az EMMI.
* Magyar Falu Program keretében a Zrínyi utca felújításával kapcsolatos működési kiadásokra 264 eFt a támogatás összege.
* 128/2021 (VII.23.) KT határozat és a 156/2021 (VIII.26.) KT határozat alapján HÉSZ módosítás.
* TOP-3.1.1-15-ZA1-2016-00005 Zala Kétkeréken - Kerékpárút-fejlesztés Keszthely, Hévíz, Cserszegtomaj, és Hahót településeken pályázat keretében 883 ezerFt érkezett „szemléletformálás” feladat ellátására.
* Szociális célú tüzelőanyag vásárlása.
* Felhalmozási kiadások között tervezett, de működési kiadásként elszámolandó TOP-1.1.3-15-ZA1-2016-00005 Hévízi Termelői Piac megújulása fordított ÁFA-ja 61.733 eFt összegben.
* A veszélyhelyzet miatti gazdasági intézkedésekről szóló rendelkezések befolyásolták a parkolási tevékenység kiadási és bevételi előirányzatának tervezését is. 2021. június 1-től működő parkolási rendszer kiadási előirányzatának realizálása is szükségessé vált a bevétellel párhuzamosan, mivel mindkettő meghaladta az tervezett összeget.
* Reprezentációs kiadásokhoz tartozó ÁFA tartalom.
* „Cser Kiadó Hévíz Folyóirat Antológia kiadása” támogatási sorról átvezetésre került 2.540 eFt, mivel a kiadó számlázta szolgáltatását.

Az *államháztartáson belülre történő* *működési célú támogatás* növekedését a már bevételeknél is említett nemzetközi pályázatok elszámolása, valamint Nagykanizsai Tankerületi Központ részére iskolatej biztosítása céljából nyújtott 1.732 ezer Ft támogatás képezi.

*Államháztartáson kívülre történő működési célú támogatások* csökkenését a dologi kiadásoknál említett Cser Kiadó számlázása miatti átcsoportosítás eredményezte, növekedését pedig Csokonai Vitéz Mihály Irodalmi és Művészeti Társaság polgármesteri keret terhére adott támogatása 300 eFt értékben.

A *Működési célú céltartalék, az általános tartalék*összegét is befolyásolták a nemzetközi pályázatok elszámolásából eredő árfolyamkülönbségek, valamint az eddig felsorolt testületi döntések,kötelezettségek. Módosító tételek továbbá:

* IPA 1 % kiegészítő támogatás kétszer 88.322 eFt, melyből a túlfizetések visszafizetésére céltartalék képzése szükséges;
* 127/2021 (VII.1.) KT határozat alapján FGYMK közművelődési munkatárs bére és járulékai 2021.08.01-2021.11.30. időszakra;
* 161/2021 (VIII.30.) KT határozat alapján TOP-1.2.1-15-ZA1-2016-00010 "Kulturbarangolás Hévízen" (Kálvária) kivitelezéshez további önerő biztosítása;
* 125/2021 (VII.1.) KT határozat alapján Okos parkolás szerződés módosítás (9.400 eFt+ÁFA);
* Intézmények bérrendezéséhez keret biztosítása (Polgármesteri Hivatal: 3.000 eFt, GAMESZ: 1.733 eFt);
* Kiadási kötelezettséggel nem járó bevétel növekedések és a - betervezett de - be nem folyt bevételek csökkenésének egyenlege;
* Fenntartható közlekedés TOP-3.1.1-15-ZA1-2016-00007 megvalósítása Vörösmarty utcai kerékpárút építés munkáihoz közművezeték tervek aktualizálása 1.016 eFt.

A polgármesteri keretből a már említett támogatáson túl:

* reprezentációra és járulékaira 66 eFt
* kézilabda eredményjelző tábla készíttetésére 1.270 eFt
* 43 db 1. osztályos füzetcsomag beszerzésére 65 eFt
* Idősek napja alkalmából vendéglátásra és előadás szervezésre 1.158 eFt
* Zala Megyei Polgárőr Szövetség rendezvényen vendéglátásra 86 eFt összegekben került felhasználásra.

A felhalmozási pénzforgalmi kiadások előirányzata 4.282 eFt összeggel csökkent. Ezen belül a *Beruházások* előirányzata 43.371 eFt-tal csökkent, ami elsősorban a TOP-1.1.3-15-ZA1-2016-00005 Hévízi Termelői Piac megújulása beruházás fordított ÁFA-jának működési kiadásként való elszámolásának következménye. Az előirányzat keretét növelte

* Magyar Falu Program keretében a Zrínyi utca felújításával kapcsolatos eszközbeszerzés 83 ezer Ft összegben,
* TOP-1.2.1-15-ZA1-2016-00010 "Kulturbarangolás Hévízen" (Kálvária) kivitelezéshez 3.041 ezer Ft biztosított önerő ,
* eszközbeszerzés 1.000 ezer Ft értékben a Nemzeti Művelődési Intézet NKKft által nyújtott támogatásból,
* TOP-3.1.1-15-ZA1-2016-00007 Fenntartható közlekedés megvalósítása Vörösmarty utcai kerékpárút építés munkáihoz közművezeték tervek aktualizálása,
* Okos parkolás szerződés módosítása (9.400 eFt+ÁFA) és
* a polgármesteri keret terhére beszerzett kézilabda eredményjelző tábla.

Az előirányzatból kivezetésre került 165.100 eFt. Az 1752/2021 (X.27.) kormányhatározat alapján 330.200 eFt hitelfelvétel került engedélyezésre, mely terhére a tervezett fejlesztési célok közül csak az „Okos parkolás” megvalósítása és a Térfigyelő kamerarendszer fejlesztése valósulhat meg, a Vörösmarty utca út- és járdafelújítása nem.

A *Felújítások* sora 39.089 ezer Ft-tal emelkedett a Magyar Falu Program keretében a Zrínyi utca felújítására kapott támogatásnak köszönhetően.

Az **Intézmények** kiadási előirányzatainak változását a költségvetési főösszeghez kis mértékben, de több tétel befolyásolta. A **Polgármesteri Hivatal** személyi juttatásai 3.000 eFt-os emelkedését a számfejtői program által előre ki nem mutatott kötelező kifizetések eredményezték.

**GAMESZ** személyi juttatásainak és munkaadót terhelő járulékainak növekedése a vezetői bérrendezés és a jövő évi tervezett minimálbéremeléshez való előre felkészülés következménye. Dologi kiadásokon belül pedig kötelező és nem kötelező feladatok közötti átcsoportosítás történt.

A **Gróf I. Festetics György Művelődési Központ** személyi juttatásaés munkaadót terhelő járulékai sora kiegészült a 127/2021 (VII.1.) KT határozat alapján foglalkoztatott közművelődési szakember bérével és járulékaival, valamint a munkaadói járulékok táppénzhozzájárulás emelkedése miatt előirányzat került biztosításra a személyi kifizetések terhére. A dologi kiadások keretén belül átcsoportosás történt kötelező és nem kötelező feladatok között, valamint növekedett a könyvtári érdekeltségnövelő támogatással, és a 2020. évben elnyert „Zenei produkciók” pályázat céljának megvalósítására biztosított összeggel.

**TASZII** személyi juttatásainek és munkaadót terhelő járulékainak összege a közfoglalkoztatottak támogatásának összegével nő. Az egészségügyi feladatellátáshoz kapcsolódó háziorvosi ügyeleti ellátás megszervezésére és folyamatos biztosítására kötött megállapodás alapján a NEAK-tól kapott ügyeleti finanszírozás továbbutalása céljából előirányzat átcsoportosítás szükséges a dologi kiadások és az egyéb működési célú támogatások államháztartáson kívülre sorok között.

**4.**

**LÉTSZÁM**

A költségvetési szervek létszámkerete 2021. január 1-jei időpontra 200,25 fő, melynek időbeli változását költségvetési szervenkénti megbontásban a 17. melléklet állapítja meg. A változások a korábbi döntések végrehajtásából adódnak.

**5.**

**ÖSSZEFOGLALÓ**

A jelen előterjesztéssel benyújtott - 2021. évi költségvetés módosításáról szóló - rendelettervezet a város költségvetését 6.284.123 ezer Ft bevételi és ugyanannyi összegű kiadási fő összegre módosítja.

Általános indokolás

Hévíz Város Önkormányzat Képviselő-testülete megalkotja a 2021. évi költségvetési rendelet módosításáról szóló önkormányzati rendeletét.

Részletes indokolás

**1. § -3. §**

A költségvetési bevételek és kiadások módosulásának átvezetése.

**4. § -7.§**

Az önkormányzat és a költségvetési szervek költségvetési főösszegének módosulásai.

**8. §**

Rendelkezés hatályon kívül helyezése.

**9. §**

Üres álláshelyekkel kapcsolatos döntési jogosultság módosítása.

**10. §**

A rendelet mellékleteinek módosulása.

**11. §**

Hatályba léptető rendelkezések.

Kérem a tisztelt Képviselő-testületet, hogy a – költségvetést módosító rendelettervezet és a tájékoztató mellékletek megismerése és megvitatása után – jelen előterjesztéssel benyújtott költségvetési rendeletmódosítást szíveskedjen elfogadni.

A költségvetési rendelet módosítása minősített többségi szavazattal fogadható el.

**Hévíz Város Önkormányzat Képviselő-testületének**

**…/…. (…...) önkormányzati rendelete**

**Hévíz Város Önkormányzat 2021. évi költségvetéséről szóló 8/2021. (II. 26.) önkormányzati rendelet módosításáról**

Hévíz Város Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

**1. §** Hévíz Város Önkormányzat 2021. évi költségvetéséről szóló 8/2021. (II. 26.) rendelet (a továbbiakban: Ör.) 3. § (1)-(3) bekezdések helyébe a következő rendelkezések lépnek:

(1) Hévíz Város Önkormányzat és intézményei 2021. évi költségvetési bevétele: 2.808.639.000,- forint, ebből:

a) működési célú bevételek 1.861.360.000,- forint;

b) felhalmozási célú bevételek 947.279.000,- forint.

(2) Az Önkormányzat és intézményei finanszírozási bevétele 3.475.484.000,- forint.

(3) Az Önkormányzat és intézményei 2021. évi bevétele összesen: 6.284.123.000,- forint.

**2.** **§** Az Ör. 4. § (1)-(4) bekezdések helyébe a következő rendelkezések lépnek:

(1) Az Önkormányzat és intézményei 2021. évi költségvetési kiadása 6.239.212.000,- forint, ebből:

a) működési célú kiadások 2.869.597.000,- forint;

b) felhalmozási célú kiadások 3.204.515.000,- forint.

(2) Az Önkormányzat tartaléka 235.085.000,- forint, melyből 220.968.000,- forint a működési tartalék és 14.117.000,- forint a felhalmozási tartalék.

(3) Az Önkormányzat és intézményei finanszírozási kiadások összege 210.011.000,- forint.

(4) Az Önkormányzat és intézményei 2021. évi kiadása összesen: 6.284.123.000,- forint.

**3. §** Az Ör. 5.§ (1)-(2) a) bekezdése helyébe a következő rendelkezés lép:

(1) A megállapított működési kiadás előirányzatain belül kiemelt előirányzatok:

1. személyi juttatások előirányzat összesen 887.734.000,- forint;
2. munkaadót terhelő járulékok és szociális hozzájárulási adó előirányzat összesen 163.974.000,- forint;
3. dologi kiadások előirányzat összesen 1.252.770.000,- forint;
4. ellátottak pénzbeli juttatásai előirányzat összesen 16.309.000,- forint;
5. egyéb működési célú kiadások előirányzat összesen 548.810.000,- forint.

(2) a) A költségvetés egyensúlyát 3.102.219.532,- forint költségvetési maradvány igénybevételével és 43.064.000 forint államháztartáson belüli megelőlegezéssel biztosítja. Ebből a működési jellegű kötelező feladatok 1.227.626.532,- Ft, működési jellegű nem kötelező feladatok 52.951.000,-, a felhalmozási jellegű kötelező feladatok 1.864.706.000,- forint.

**4. §** Az Ör. 6. § (1)-(2) bekezdése helyébe a következő rendelkezés lép:

(1)Az Önkormányzat (2/1. melléklet) 2021. évi:

a) bevételi főösszege 5.980.422.000,- forint;

b) kiadási főösszege 5.980.422.000,- forint.

(2) A polgármesteri hivatal (2/1/1. melléklet) 2021. évi:

a) bevételi főösszege 286.655.000,- forint;

b) kiadási főösszege 286.655.000,- forint**.**

**5. §** Az Ör. 7. § helyébe a következő rendelkezés lép:

7. §A Hévíz Város Önkormányzat Gazdasági, Műszaki Ellátó Szervezet (3/1. melléklet) 2021. évi:

a) bevételi főösszege 451.518.000,- forint;

b) kiadási főösszege 451.518.000,- forint.

**6. §** Az Ör. 9. § helyébe a következő rendelkezés lép:

9. §A Gróf I. Festetics György Művelődési Központ, Városi Könyvtár és Muzeális Gyűjtemény (3/3. melléklet) 2021. évi:

a) bevételi főösszege 78.877.000,- forint.

b) kiadási főösszege 78.877.000,- forint;

**7. §** Az Ör. 10. § helyébe a következő rendelkezés lép:

10. § A Teréz Anya Szociális Integrált Intézmény (3/4. melléklet) 2021. évi:

a) bevételi főösszege 441.503.000,- forint;

b) kiadási főösszege 441.503.000,- forint.

**8. §** Az Ör. 14. § (1) rendelkezése hatályon kívül helyezésre kerül.

**9. §** Az Ör. 16. § (6) bekezdés helyébe a következő rendelkezés lép:

(6) A költségvetési szerveknél az üres és megüresedő álláshelyek betöltéséről a költségvetési szerv vezetőjének írásos indoklása alapján külön a polgármester dönt.

**10. §** (1)Az Ör. 1. melléklete az 1. melléklet szerint módosul.

(2) Az Ör. 1/1. melléklete a 2. melléklet szerint módosul.

(3) Az Ör. 1/2. melléklete a 3. melléklet szerint módosul.

(4) Az Ör. 1/5. melléklete a 4. melléklet szerint módosul.

(5) Az Ör. 1/6 melléklete az 5. melléklet szerint módosul.

(6) Az Ör. 1/7. melléklete a 6. melléklet szerint módosul.

(7) Az Ör. 1/8. melléklete a 7. melléklet szerint módosul.

(8) Az Ör. 1/9. melléklete a 8. melléklet szerint módosul.

(9) Az Ör. 2/1. melléklete a 9. melléklet szerint módosul.

(10) Az Ör. 2/1/1. melléklete a 10. melléklet szerint módosul.

(11) Az Ör. 2/2. melléklete a 11. melléklet szerint módosul.

(12) Az Ör. 3/1. melléklete a 12. melléklet szerint módosul.

(13) Az Ör. 3/2. melléklete a 13. melléklet szerint módosul.

(14) Az Ör. 3/3. melléklete a 14. melléklet szerint módosul.

(15) Az Ör. 3/4. melléklete a 15. melléklet szerint módosul.

(16) Az Ör. 4. melléklete a 16. melléklet szerint módosul.

(17) Az Ör. 5. melléklete a 17. melléklet szerint módosul.

(18) Az Ör. 8. melléklete a 18. melléklet szerint módosul.

**11. §** (1) Ez a rendelet a kihirdetését követő napon lép hatályba, és hatályba lépését követő napon hatályát veszti.

dr. Tüske Róbert Papp Gábor jegyző polgármester

**6.**

**Előzetes hatásvizsgálat**

A jogalkotásról szóló 2010. évi CXXX. törvény 17. §. (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit.

**Rendelet-tervezet címe:** Hévíz Város Önkormányzat 2021. évi költségvetéséről szóló 8/2020. (II. 26.) rendelet módosítása

**Költségvetési hatása:** A 2021. évi költségvetési rendelet módosításáról szóló rendelet megalkotásához, módosításához kapcsolódó előzetes hatásvizsgálat során megállapítható, hogy az önkormányzatnak az államháztartásról szóló 2011. évi CXCV. törvény 34. §-ában foglalt lehetősége és egyben kötelezettsége, hogy a költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításokról a Képviselő-testület döntsön. A rendeletmódosításra negyedévenként a képviselő-testület döntése szerinti időpontokban, de legkésőbb az éves költségvetési beszámoló elkészítésének határidejéig kerülhet sor.

**Rendelet megalkotásának szükségessége:** A rendeletmódosításról szóló rendelet megalkotásának elmaradása esetén a Képviselő-testület által évközben hozott határozatokban szereplő – az eredeti költségvetésben még nem nevesített - feladatok megvalósításához nem áll rendelkezésre előirányzat. Emiatt a működési és beruházási feladatok végrehajtása nem lehetséges. Az évközben folyósított, az önkormányzatok általános és ágazati feladatokat finanszírozó támogatásainak összege, a kiegészítő támogatások összege, az Áht-n belülről és kívülről átvett pénzek összege, egyéb működési és felhalmozási többletbevételek, - rendeletmódosítás hiányában nem kerülnek átvezetésre az önkormányzat költségvetéséről szóló rendeleten. Emiatt a költségvetési bevétel nem a valós képet mutatná, illetve évközi döntések esetében, a végrehajtás során felmerülő kiadásokra nem állna rendelkezésre a megfelelő előirányzat.

**A jogszabály alkalmazásához szükséges személyi, szervezeti, tárgyi és pénzügyi feltételek**: Jelen költségvetés-módosítási rendelettervezet az Önkormányzatra, és valamennyi intézményére vonatkozóan tartalmaz működési, valamint az Önkormányzat esetében felhalmozási kiadási előirányzat módosítást, illetve a felhalmozási célok közötti átcsoportosítást. A módosítás érinti a személyi juttatásra és munkáltatót terhelő szociális hozzájárulási adóra, dologi kiadásokra, az egyéb működési kiadásokra és a felhalmozási kiadásokra vonatkozó előirányzatokat. Módosul a finanszírozási bevétel és kiadások tervezett összege.

A tárgyi feltételek vizsgálata nem értelmezhető a rendelet megalkotása kapcsán, a pénzügyi feltételek vizsgálatára pedig azért nincs szükség, mivel a pénzügyi feltételeket maga a költségvetés határozza meg.

A költségvetési rendeletmódosítás társadalmi, gazdasági, környezeti és egészségi hatása csupán közvetett, a társadalom és a gazdaság egy szűkebb körét, a város és vonzáskörzetéhez tartozó lakosságot érinti a benne foglalt feladatok és célok megvalósítása érdekében. A rendelkezésre álló előirányzatok módosítása befolyásolja a kötelezően ellátandó feladatok minőségét, az önként vállalt feladatok mennyiségét és azok színvonalát.

**7.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Boros Lajosné | Számviteli ügyintéző |  |  |
| Szintén László | Közgazdasági osztályvezető/pénzügyi ellenőrzés |  |  |
| Dr. Tüske Róbert | Jegyző/törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |